عثمانلی سلطانی 2ینجی عبدالحمیدین پادشاه‌‌لیغی عرضینده چکیلن و یاخین تاریخه ایشیق توتان فوتولار آلمانیادا نوماییش اولونور.
آلمانیا‌داکی "اولدوز سارایی فوتوغراف کولکسیونو اوزرین‌دن عثمانلی- آلمانیا علاقه‌لری" موضوعلو سرگییه، برلین سفیرلیگی ائو صاحب‌لیگی ائدیر.
سلطان 2ینجی عبدالحمیدین کولکسیونوندان عبارت سرگی‌ده، عثمانلی- آلمانیا موناسیبت‌لری‌نین سوسیال و مدنی ابعادینی گؤسترن بیر چوخ فوتو وار.
سرگی آلمانیا باش ناظیرلیق دایره‌سی صدری و موقتی حکومتین مالیه ناظیری پئتر آلتمایر ده زیارت ائدیب.
آلتمایر، تورکیه ایله آلمانیا آراسیندا موناسیبت‌لرین سرگیده گؤروندوگو کیمی 100 ایلدن چوخ بیر تاریخه اساسلاندیغینی، بو سببله بوگونکو چتین‌لیک‌لری ده آشا بیله‌جک گوجده اولدوغونو دئدی.
سفیر علی کمال آیدین دا سرگی‌نین اؤلکه خالق‌لاری‌نین دوست‌لوغونو گؤستردیگینی بیل‌دیره‌رک، "بو دوستلوغون اوزون بیر عنعنه‌سی وار و بو دوست‌لوغو و علاقه‌لری بیرلیکده قورومالیییق". دئدی.
سرگی 22 دسامبرا قدر آچیق قالا‌جاق.
